b'\n_START_ARTICLE_\nCity of Damnation\n_START_SECTION_\nPlot\n_START_PARAGRAPH_\nJang Choon-dong ialah seorang pegawai trafik yang bercita-cita untuk menjadi seorang detektif kes pembunuhan. Selepas mendapat perhatian daripada pegawai atasannya, Choon-dong ditugaskan untuk menyamar dan menyusup masuk ke dalam rangkaian gangster yang diketuai oleh Yang Kwang-seob. Sementara itu, Lee Joong-dae (Jung Woong-in), seorang ahli geng Kwang-seob juga menyamar dengan menyertai pasukan polis. Joong-dae mencuba dengan bersungguh-sungguh untuk memihak bersama ketua pasukan dan pengarah bironya dalam usaha untuk membongkarkan identiti Choon-dong tetapi dia kemudiannya jatuh cinta dengan seorang rakan sekerja, Cha Se-rin.\n_START_SECTION_\nTayangan\n_START_PARAGRAPH_\nCity of Damnation mula ditayangkan di Korea Selatan pada 22 Januari 2009 dan merupakan satu-satunya filem Korea untuk dikeluarkan semasa cuti Tahun Baru Korea, secara tradisinya musim besar untuk filem-filem domestik. Semasa hujung minggu pembukaan, filem ini menduduki tempat ketiga dalam box office dengan 249,720 penonton. Setakat 22 Februari, City of Damnation menerima sejumlah 1,555,039 penonton di seluruh negara dan setakat 1 Mac, filem ini telah mengutip AS$7,545,744.'